Alexander du Toit

Dr. Alexander Logie du Toit (14 Maart 1878 – 25 Februarie 1948) was 'n Suid-Afrikaanse geoloog. Hy is in Kaapstad gebore en is van Afrikaans-Skotse afkoms. Hy studeer eers aan die Diocesan College en die Suid-Afrikaanse Kollege en gaan dan na Glasgow waar hy in 1899 as 'n myningenieur kwalifiseer. Hy spesialiseer in geologie en word op 23 jarige ouderdom  aangestel as lektor aan die Universiteit van Glasgow. In 1903 keer hy terug na Suid-Afrika en sluit aan by die Geologiese Kommissie in die Kaap. Later was hy werksaam as 'n geoloog vir die Departement Besproeiing en vir De Beers. Hy was 'n ondersteuner van Alfred Wegener se teorie oor kontinentale drywing. Hy verwerf wêreldwye aansien met sy deeglike en omvattende werk. Hy het in 1926 sy eerste uitgawe van The Geology of South AfricaDu Toit, A.L., (1926). The Geology of South Africa, Oliver and Boyd, Edinburgh 463 pp gepubliseer met opvolg uitgawes in 1939Du Toit, A.L., (1939). The Geology of South Africa (2nd ed.), Oliver and Boyd, Edinburgh 539 pp en 1954.Du Toit, A.L., (1954). The Geology of South Africa (3rd ed.), Oliver and Boyd, Edinburgh 611 pp In 1943 word hy as 'n fellow verkies tot die Royal Society. Hy het veral beroemd geword vir sy geskrifte oor kontinentale drywing. In 1927 het hy Gustaaf Molengraaff ontmoet tydens Molengraaf se Shaler-gedenkekspedisie. Hy is in 1948 in Kaapstad oorlede. Die Geologiese Vereniging van Suid-Afrika hou jaarliks 'n Alex du Toit Gedenklesing ter ere van die werk en vooruitgang wat hy vir geologie in Suid-Afrika gedoen het.

 Verwysing 

 Bron 
 Ensiklopedie van Suidelike Afrika, Eric Rosenthal, 1967.

Kategorie:Suid-Afrikaanse geoloë
Kategorie:Geboortes in 1878
Kategorie:Sterftes in 1948
Kategorie:Fellow of the Royal Society